als_Latn dik_Latn sag_Latn
Në prag të zgjedhjeve në Shqipëri, disa media të huaja kanë postuar shkrime për situatën në vend.
Një prej gazetave më të njohura gjermane, Frankfurter Rundschau publikoi një analizë të gazetares së njohur për çështjet e rajonit, Adelheid Woelfl.
Ajo shkruan se për herë të parë në Shqipëri, fushata zgjedhore është e qetë.
“Për herë të parë, fushata zgjedhore në vendin ballkanik nuk degjeneron në kaos të çmendur. Kjo në sajë të një koalicioni të madh, të rënë dakord paraprakisht,” shkruan ajo.
Sipas saj, për herë të parë, partitë e mëdha nuk po i luten Lëvizjes Socialiste për Integrim, e cila vendos fatin e qeverisje.
Madje ata po e sulmojnë.
Duke analizuar protestën në çadër të opozitës, gazetarja shkruan se ajo nisi për shkak se PD ishte shumë mbrapa në sondazhe.
Ndërkohë sondazhi më i fundit e sheh PS-në në avantazh me 43 përqind, më pas vjen PD me 36 përqind dhe LSI më 12 përqind.
Por a ka një shans për koalicion të madh pas zgjedhjeve.
“Shumë vëzhgues mendojnë se një koalicion i madh ka mbështetjen e Perëndimit. Kjo do mundësonte ndryshime kushtetuese, që kanë nevojë për dy të tretat e votave”.
Në qendër të mundësisë për një koalicion të madh është reforma në drejtësi.
Gazetarja shkruan se ambasadori amerikan në Tiranë, Donald Lu thekson se kjo është reforma më e rëndësishme në Shqipëri që prej rënies së komunizmit.
Një reformë e tillë është kyç për nisjen e negociatave të Shqipërisë me BE-në.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn